Ved siden af de ældre straffebestemmelser om den egentlige toldsvig kunne der imidlertid i den nyere nordiske fiskale lovgivning være særligt strenge straffe for besvigelser af særlige afgifter, således i Danmark i lovene om [[øl]]beskatningen og [[brænderi]]afgiften med mere. Videst inden for den danske fiskale lovgivning gik [[toldlov]]en af [[29. marts]] [[1924]], §§ 48—49, der straffede indsmugling eller forsøg på indsmugling af [[spirituosa|spiritus]] eller andre højt beskattede varer med konfiskation af varerne og under skærpende omstændigheder af de befordringsmidler, som var anvendt dertil; dog undtoges fartøjer på 30 t og der over.
Jura Juridiske_begreber Retsvidenskab Psykologi Historie Kriminalitet